Բրեմեն

**Բրեմեն** ( ), քաղաք Գերմանիայում. Բրեմենհաֆենի հետ միասին մտնում է Բրեմեն երկրի կազմի մեջ։ Բրեմենը մոտ 550 հազար բնակչությունով հանդիսանում է Գերմանիայի մեծությամբ տասներորդ քաղաքը։

## Քույր քաղաքներ
*  Գդանսկ (), Լեհաստան (1976)
*  Ռիգա, Լատվիա (1976)
*  Դալյան (), Չինաստան (1985)
*  Ռոստոկ (), Գերմանիա (1987)
*  Հայֆա (), Իսրայել (1988)
*  Բրատիսլավա, Սլովակիա (1989)
*  Կորինտո (), Նիկարագուա (1989)
*  Իզմիր (), Թուրքիա (1993)
*  Վինդհուկ, Նամիբիա (2001)

## Բնակչություն
Բնակչությունը 2011թվականի դեկտեմբերի 31-ի (2011 թվականի մարդահամար ) տվյալներով կազմում է 544043 մարդ:.

## Աշխարհագրություն
Բրեմենը տեղակայված է Վեզեր գետի երկու ափերին, մոտավորապես 60 կմ հեռավորության վրա, այն տեղից, որտեղ այն թափվում է Հյուսիսային ծով։ Հին քաղաքի շրջանում Միջին Վեզերը () անցնում է Ներքին Վեզեր (), այնուհետև լայնանալով անցնում է բրեմենյան նավահանգիստ։ Շրջանը, որը տեղակայված է Ներքին Վեզերից ձախ կրում է Վեզերմարշ շրջանի անունը։ Աջից տարածվում է այսպես կոչված Թաց եռանկյունը, ճահճային հարթություն Էլբա և Վեզեր գետերի գետաբերանին։
Քաղաքի տարածքը կազմում է 38 կմ երկարություն և 16 կմ լայնություն։ Քաղաքային սահմանների երկարությունը 136, 5 կմ է։

## Տեսարժան վայրեր
[thumb|300px|[Բրեմենի ռատուշա|քաղաքային ռատուշա, տաճար և քաղաքային պառլամենտի]]
Շուկայական հրապարակը Բրեմենի կենտրոնն է, որտեղ Բրեմենի ռատուշան է` կառուցված 1405-1410 թվականներին և Սուրբ Պետրոսի տաճարը 11-րդ դար։ Շուկայական հրապարակը Եվրոպայի գեղեցկագույն հրապարակներից է։
Հրապարակի աջ կողմում գտնվում է 1966 թվականին կառուցված քաղաքային պառլամենտի շենքը ։ Միջնադարյան բյուրգերյան տունը շուկայական հրապարակում հրաշքով պահպանվել է երկրորդ համաշխարհային պատերազմի ժամանակ, որի ժամանակ Բրեմենի հին կառույցների 90 տոկոսը տուժել էր։
Հրապարակում վեր է խոյանում Ռոլանդի 10․21 մետր բարձրությամբ արձանը, քաղաքի խորհրդանիշ և անկախության մարմնավորում։ Վահանի վրայի կայսերական արծիվը վկայում է, որ քաղաքային իրավունքը ծագել է Կարլ Մեծի ժամանակներում և Բրեմենը ենթարկվում է միայն կայսերը, ոչ թե որևէ այլ հոգևոր կամ ազնվական կառավարչի։
250px|մինի|աջից|Ռոլանդ, 10․21 մետր
Ռատուշայի առաջ տեղադրված է «Բրեմենյան երաժիշտների» հայտնի քանդակը։ Բրեմենի հայտնի փողոցներից մեկում՝ Բյոտերշտրասեում (գերմ. Böttcherstraße) (երկարություն 100 մետր) գտնվում է 7 շինություն։ 16-րդ դարի կառույցները իրենցից ներկայացնում են ճարտարապետական հուշարձաններ՝ զանգակատուն, երեք թանգարան, պատկերասրահ և թատրոն։
Հին քաղաքում կա շրջան, որտեղ պահպանվել են հին շինությունները։ Այն կոչվում է Շնոր (գերմ. Schnoor)։ Շնորում տեղակայված են գարեջրատներ, մանր գեղեցիկ իրերի փոքրիկ կրպակներ։
Բրեմենյան համալսարանի տարածքում գտնվում է Ունիվերսումը (գերմ. Universum), գիտական կենտրանը։ Սա գիտության թանգարան է, որտեղ յուրաքանչյուր այցելու կարող է շուրջ 250 ցուցադրանմուշի գործողությունները շոշափել և փորձել ։
Բրեմենի կենտրոնում, երկաթգծի կայարանում է գտնվում Քաղաքային այգին, որտեղ կա փոքրիկ կենդանաբանական այգի, որտեղ կան ընտանի կենդանիներ, խոզեր, բադեր, ծովախոզուկներ, ալագադաներ։

## Արդյունաբերություն
* Mercedes-Benz-Werke Bremen, Daimler կոնցերնի գործարաններից մեկն է։
* GESTRA AG, խողովակաշարային ամրակ ստեղծող և զարգացնող, հատուկ սարքավորումների և ստուգողական համակարգերի շտաբկայան։

## Տրանսպորտ
* Բրեմեն (օդանավակայան)

## Պատկերասրահ

Պատկեր:Bremen_Roland.jpg|Ռոլանդ քանդակ Շուկայական հրապարակում
Պատկեր:HB 2016-0607 photo30 Bremer Stadtmusikanten.jpg|Բրեմենյան երաժիշտներ
Պատկեր:Bremen-rathaus.jpg| Քաղաքային ռատուշա
Պատկեր:Bremen Universum.jpg|Գիտական կենտրոն, Ունիվերսում
Պատկեր:Bremen-Uebersee-Museum Nacht0801.jpg|Պատմության թանգարան
Պատկեր:Villa Frerichs - Bremen - 2009.jpg|Ֆրերիխների վիլլա
HB 2016-0607 photo18 Ueberseestadt und Hafen.jpg|Փարոս գետի նավահանգստի
HB 2016-0607 photo28 tram at Domsheide.jpg|Բրեմենյան տրամվայ
|Բրեմեն, Քաղաքային այգի
File:Rathaus Bremen 116thd.jpg|Բրեմենի հրապարակը գիշերը
Schnoor-Viertel Bremen 639-40-42-fd.jpg|Շնոր թաղամասը


## Ծանոթագրություններ

## Արտաքին հղումներ
* Պաշտոնական կայք

## Գրականություն
* 

Կատեգորիա:Գերմանիայի քաղաքներ
Կատեգորիա:Հյուսիսային ծովի նավահանգստային քաղաքներ